**«Жұлдыз» балабақшасы МҚКК**

**Мектепалды даярлық «Балбөбек» тобына арналған**

**сурет пәнінен дидактикалық ойындар ашық сабағы**

**Тақырыбы: «Сиқырлы қалам әлеміне саяхат»**

**«Өнер» пәні мұғалімі: Камзенова А.К.**

**Ақмол**

**Білім беру саласы:** Шығармашылық

**Бөлімі:** Суретсалу

**Тақырыбы:** «Сиқырлы қалам әлеміне саяхат»

**Мақсаты**: Түстерді ажырата білу, көктем туралы білімдерін толықтырып, гүлдердің түрлерімен таныстыру. Гүлдердің атауларын, сырт келбетін, жеке бөлшек атауларын айтуын, оларды баптап, күту ережелерімен таныстыру. Әдемілікті сезіне білуге, көктемдік талғамдарының жетілуіне ықпал ету. Табиғатты қорғауға, адамгершілікке, ұқыптылыққа, бастаған ісін аяқтай білуге тәрбиелеу.

**Қажетті құрал-жабдықтар, көрнекіліктер:**қағаз, акарель, қылқалам, бөлме өсімдіктері.

**Билингвалды копонент**: бөлме өсімдіктері- комнатные растения, гүл-цветы, цветы герань-қазтамақ гүл.

**Күні:** 22.01.2020ж.

Балалар қысқы баққа кіріп, шеңбер құрады.

**Шарттық шеңбер
Мақсаты:**Әр баланың көңіл-күйін көтеру, сөйлеу, еркін өзін ұстай білуге баулу. Табиғатты сүюге, қорғауға үйрету.
Біз гүлдей боп өсеміз,

Жайқаламыз, гүлдейміз.

Мына әсем әлемді

Шаттық, нұрға бөлейміз.

Балаларды қысқы бақты тамашалап, аралауды ұсыну.

Сұрақ-жауап

* Айналамызда жайнап, гүлдер тұрған нелер?
* Олар жайлы не білесіңдер?
* Қандай бөлме өсімдіктерін білесіңдер?

Гүл дегеніміз - өсімдік, олар өмір сәні, табиғат көркі. Гүлдер терезелердің алдына сән бергенімен қоймай, бөлме ауасын тазартады, адамдарға жақсы көңіл - күй сыйлайды. Гүлдердің де жаны бар, адамдармен сөйлескендей олармен де сөйлесіп, өз ілтипатыңды білдіріп, баптап, күтіп, сүйіспеншілікпен қарап, еркелетіп тұру қажет. Гүлдердің құрлысы: тамыры, сабағы, жапырағы, тостағаншасы, күлтешелері, аталығы мен аналығы.
- Гүлдердің ұзақ уақыт ауырмай, жайқалып тұруының сыры неде деп ойлайсыңдар?
- Махаббатта.
Гүлдер өсіп тұрған бөлмеде біз өзімізді қуанышты сезінеміз, көңіліміз көтеріңкі болады. Олардың көптеген түрлері болады. Түстері де әр түрлі болады.
Гүлдер үш топқа бөлінеді:
дала гүлдері, бөлме гүлдері, емдік гүлдері.

* Бөлме гүлдері: әйел бақыты, доллар гүлі, фикус, фиалка, герань. Бұл гүлдер жылдың төрт мезгілінде бөлмеде өседі.

Ғажайып сәт: «Хат оқу»

(герань гүлінен хат тауып, оны балаларға оқып беру)

* Балалар хатты орнымызға жайғасып, ашып оқып көрейік.

Хат: «Құрметті балалар! Бұл хатты сендерге мен, яғни Сиқырлы қалам жіберіп отыр. Сендер байқағандай хатты гүлдер арасына тығып кеттім. Сендердің хатты тауып алғандарына өте қуаныштымын. Өйткені маған және мына гүлдерге көмек қажет. Қыстың қатты боранында қысқы баққа зұлым сиқыршы кіріп алған екен, ол зұлым мына гүлдерді содан бері өсірмей қойған. Гүлдер қатты қамығып тұр. Олар не өсе алмай, не гүлдей алмай тұр. Сол себепті сендерден көмек керек. Ол үшін мына төмендегі шарттарды, тапсырмаларды орындауларын керек. »

* Балалар, қалай өкінішті. Біздер мына гүлдерге міндетті түрде көмектесеміз!

1. **Дидактикалық ойын: «Бөлме өсімдіктерін отырғыз» жеке жұмыс.**

**Мақсаты:** балаларға бөлме өсімдіктерін дұрыс отырғызуды, олардың дұрыс, әдемі өсуіне не қажет екендігі жайлы білімдерін жетілдіру. Табиғатты аялауға тәрбиелеу.

**Шарты:** бір бала тақтада орындайды. Бала гүл отырғызу кезенін рет ретімен орындау керек. Тақтада фетрден жасалған қажетті заттарды жапсыру әдісі арқылы орындайды.

**2. Дидактикалық ойын «Кубик - Рубик?» сұрақ-жауап**

**Мақсаты:** балалардың өсімдіктер жайлы білімдерін жетілдіру.

**Шарты:** балаларға текше лақырып, бөлме өсімдігіне жақсы өсу үшін нелер қажет екенін әңгімелеу. (су, ауа, жер және т.б.)

**3. Дидактикалық ойын «Пазл» топтық жұмыс**

Мақсаты: балалардың ойлау қабілетін дамыту.

Шарты: балаларға бөлме өсімдіктері бейнеленген сурет қиындылары беріледі. Қиындылардан бір сурет табуы қажет.

**4. Дидактикалық ойын «Түстік есеп» жеке жұмыс**

Мақсаты: балалардың түстер жайлы білімдерін жетілдіру.

Шарты: берілген гүлдерге сәйкес келетін көбелектерді қондырып, оларды өзара қосып, қандай түс пайда болатынын айтады, көрсетеді.

Сергіту сәті:

Гүл өсірем үйде(жоғары қол көтереді)

Су құямын гүлге(қолмен су құяды)

Гүл күткенді біледі(тербеледі)

Бойын сылап күледі( бойын қолымен сыйпайды)

Күнде гүлін ашады

Жұпарын маған шашады(қолын желпейді)

* Келесі тапсырма балалар, Сиқырлы қалам сиқырлы гүлдің суретін салуды сұрайды.

Сиқырлы гүлдердің суретін салуды ұсыну. Сурет барысын түсіндіру.

* Алдын ала гүл отырғызатын ыдыстын суреті салынған қағаз таратылады.
* Сонымен қатар қағазға майшаммен салынған гүл суреті болады.
* Балалар қағаздағы бос жерді акварель бояуымен бояп, гүлдердің суреті салынып жатқанын байқайды.
* Бұл гүл Герань гүлі.
* Сурет салуға кірісу. Сурет салу барысын қадағалау.

Дайын суреттерді көрмеге ілу. Оларды қорытындылау, талдау. Сиқырлы қаламның тапсырмаларын орындап болдық. Енді қысқы бақтағы гүлдер еш қорықпай гүлдене бастайды.

**Оқу қызметін қорытындылау.**

Гүлді аялайық, қорғайық гүлдер өте нәзік келеді. Гүлдер бізге қуаныш сыйлайды. Сендер де осы гүлдер сияқты жайнап жүре беріңдер.

Гүлдер, гүлдер, көп гүлдер,
Қызыл гүлдер, көк гүлдер.
Өсе берші нұрланып,
Өсе берші ырғалып.
Көріскенше күн жақсы,
Сау – саламат болайық!

Сауболыңыздар!